Περιορισμός της περιφερείας αρμοδιότητος του Γραφείου Ακολούθου Οικονομικών και Εμπορικών Υποθέσεων (Ο.Ε.Υ.) στο Μαρόκο και Ίδρυση Γραφείου Ακολούθου Ο.Ε.Υ. στην Τυνησία.Περιορίζεται στο Μαρόκο η περιφέρεια αρμοδιότητος του προβλεπομένου στο άρθρο 1 παρ. 4 εδ. γ’ περ. 17 του Ν. 2297/1995 Γραφείου Ακολούθου Οικονομικών και Εμπορικών Υποθέσεων (Ο.Ε.Υ.) στο Ραμπάτ. Συνιστάται στην Τυνησία, στην Πρεσβεία της Ελλάδος στην Τύνιδα, Γραφείο Ακολούθου Ο.Ε.Υ. με έδρα την Τύνιδα και περιφέρεια αρμοδιότητος την Τυνησία και την Αλγερία. Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Στον Υφυπουργό Εθνικής Οικονομίας αναθέτουμε τη δημοσίευση και εκτέλεση του παρόντος διατάγματος.